Záverečný účet  mesta Žilina za rok 2006

 Rozpočet mesta Žilina na rok 2006 bol schválený Mestským zastupiteľstvom v Žiline dňa 12.12.2005 uznesením číslo 70/2005 ako prebytkový 245 tis. Sk , pričom celkové príjmy sú vo výške 1 323 590 tis. Sk a výdavky v celkovej výške 1 323 345 tis. Sk. 
Prebytok hospodárenia bežného rozpočtu je vo výške 109 tis. Sk a kapitálového rozpočtu vo výške 136 tis. Sk. 
 Rozpočet mesta bol upravovaný a následne schválený  Mestským zastupiteľstvom v Žiline dňa 20.2.2006 uznesením č. 7/2006 ako   vyrovnaný v príjmovej aj výdavkovej časti rozpočtu  vo výške 1 470 886 tis. Sk .
 Po vykonaných zmenách bol konečný  rozpočet mesta pre rok 2006 schválený  Mestským zastupiteľstvom dňa 22.12.2006 uznesením č 67/2006 ako  vyrovnaný v príjmovej aj vo výdavkovej časti vo výške 2 570 288 tis. Sk.  

 Na základe spracovaných výsledkov hospodárenia a vyhotovenej ročnej účtovnej uzávierky  za rok  2006 boli rozpočtové príjmy splnené v celkovom objeme 3 144 815 tis.Sk a výdavky  celkom boli čerpané v objeme  2 834 827 tis. Sk
 
Účtovný prebytok rozpočtového hospodárenia predstavuje sumu 309 988 tis.Sk.  Tento prebytok predstavuje nevyčerpané finančné prostriedky zo ŠR, ktoré budú čerpané v nasledujúcich rokoch. Účtovný prebytok v sebe zahŕňa aj účtovný prebytok Bytterm – II. účtovný okruh vo výške 93 825 tis. Sk, ktorý je tvorený z prebytku za rok 2005 a zálohových platieb za služby v roku 2006. 

PRÍJMY  celkom                      3 144 815 tis.Sk

Bežné príjmy                                                        1 918 853 tis.Sk

Daňové príjmy                                                                     635 606 tis. Sk 

•	Výnos dane z príjmov poukázaný územnej samospráve        479 109 tis. Sk

Výnos dane z príjmov fyzických osôb v zmysle zákona č. 564/2004 Z.z. o rozpočtovom určení výnosu dane z príjmov územnej samospráve a o zmene a doplnení niektorých zákonov je príjmom rozpočtu obce .V roku 2006 tento príjem do rozpočtu mesta predstavoval výšku 479 109 tis. Sk.

•	Dane z majetku – daň z nehnuteľnosti                                        126 521 tis. Sk

Predpis dane z nehnuteľnosti predstavoval 137 234 tis. Sk., pričom celkový nedoplatok u  právnických osôb je vo výške 47 628 tis. Sk a u fyzických osôb je vo výške 4 109 tis. Sk. Celkové nedoplatky na dani z nehnuteľnosti vrátane penálov predstavujú 50 673 tis. Sk.  Preplatok celkom je vo výške 1 065 tis. Sk. Nedoplatok na dani z nehnuteľnosti u právnických osôb  vo výške 30 607 tis. Sk predstavujú firmy v konkurze. Ostatné nedoplatky sú u firiem, ktoré nedodržujú nariadenie zákona č.582/2004 Z.z.  a  Nariadenie mesta č. 7/2005. Daňovníci sú na povinnosti , ktoré im vyplývajú zo zákona č. 582/2004 Z.z. o dani z nehnuteľnosti pravidelne upozornení a v zmysle zákona  č. 511/ 92 Z.z..  je uplatňované záložné právo na majetok dlžníkov , exekúcia na ich účty v peňažných ústavoch a vymáhaním dane exekúciou na majetku.  Vymáhanie dane sťažujú konkurzy a likvidácia podnikov a firiem u starších nedoplatkov. Žiadostiam o odklad splátok dane je vyhovené v plnom rozsahu. Vymáhanie nedoplatkov u fyzických osôb je sťažené nezamestnanosťou a častými zmenami zamestnávateľov. Počet daňovníkov k 31.12.2006 je celkom 33 656 osôb, z toho 1 307 sú právnické osoby. V sume 126 521 tis. Sk sú zahrnuté aj platby / nedoplatky a penále / z minulých rokov , nielen predpis dane na rok 2006.

•	Dane za tovary a služby – dane za špecifické služby

V zmysle zákona č. 582/2004 Z.z. o miestnych daniach a poplatku za komunálne odpady a drobné stavebné odpady v znení neskorších predpisov mesto Žilina zaviedlo 7 druhov miestnych daní.

Príjem z daní na tovary a služby k 31.12.2006 predstavuje čiastku vo výške 29 976 tis. Sk.  
Podrobné čerpanie daní :

Dane za špecifické služby :	Rozpočet na rok 2006	Plnenie rozpočtu	
Za psa	1 700	1 290	
Za nevýherné hracie sprístroje	600	460	
Za predajné automaty	200	210	
Za vjazd motorovým vozidlom do histor.častí	700	759	
Za ubytovanie	7 000	5 676	
Iné dane za tovary a služby / z minulých rokov /	0	408	
Za užívanie verejného pristranstva	13 800	21 173	

Príjmy za užívanie verejného priestranstva sú priaznivé z dôvodu vyššieho výberu parkovného vo výške 20 088 tis. Sk v zmysle Zmluvy o prevádzke parkovísk a poskytovaní služieb pri prevádzke parkovísk medzi Mestom Žilina a Žilinskou parkovacou spoločnosťou s.r.o. zo dňa 6.6.2003. 

Nedaňové príjmy                                                                  797 803 tis. Sk

•	Príjmy z podnikania –dividendy                                                      2 184 tis. Sk

Mesto Žilina je akcionárom v obchodných spoločnostiach a podieľa sa na zhodnotení svojich vkladov. Dividendy v roku 2006 boli vyplatené z týchto spoločností : Žilinské komunikácie a.s, Mestský investorský útvar s.r.o, Bytterm a.s..

•	Príjmy z vlastníctva – prenájom                                                      9 118 tis. Sk

Príjem z prenajatých pozemkov vychádza z uzatvorených nájomných zmlúv na prenájom pozemkov najmä pod stánky s rýchlym občerstvením, novinové stánky, letné terasy a reklamné panely.
Príjem z prenajatých budov a objektov vychádza z uzatvorených nájomných zmlúv s nájomcami, ktorí v nebytových priestoroch vo vlastníctve mesta  majú umiestnené kancelárie alebo prevádzkujú kaviarne alebo poskytujú služby obyvateľstvu.

•	Administratívne poplatky a iné poplatky                                    28 142 tis. Sk

Príjmy zo správnych poplatkov napr. za osvedčovanie listín ma matričnom úrade, za vystavenie rybárskych lístkov, za zvláštne užívanie pozemnej komunikácie (rozkopové povolenia), kolaudačné rozhodnutia a iné. 
Poplatok  za udelenie individuálnej licencie na prevádzkovanie   hazardných hier prostredníctvom výherných prístrojov platí právnická osoba, ktorá  uvedené  prístroje  umiestnila  a prevádzkuje  v  zmysle  zákona   č. 171/2005 Z.z. o hazardných hrách. Sadzba  poplatku  za   prevádzkovanie   výherného   hracieho   prístroja v zmysle  zákona  č.145/1995 Zb. o  správnych   poplatkoch   v znení neskorších  prepisov  je  vo výške  45 000,- Sk za každý výherný hrací prístroj za obdobie jedného roku. Poplatok za licencie vydané v roku 2006 predstavuje sumu 25 020 tis. Sk. 
Celkové yššie plnenie  poplatkov  je z dôvodu  uvedenia do prevádzky vyšieho počtu výherných hracích prístrojov  v roku 2006 ako sa predpokladalo v rozpočte. 

•	Pokuty,penále a iné sankcie                                                            5 652 tis. Sk        

Plnenie príjmov vyplývajúcich z pokút uložených Mestskou políciou k 31.12.2006 je vo výške 5 552 tis. Sk. 
Plnenie príjmov z ostatných pokút – za porušenie stavebného zákona, zákona o odpade a pod. je vo výške 100 tis. Sk
Priaznivé plnenie príjmov z pokút a penálov  je spôsobené zvýšeným ukladaním pokút v oblasti dopravy, ktoré súvisia so systémom parkovania v meste.

•	Poplatky a platby z nepriem. a náhod. predaja a služieb         498 896 tis. Sk
      
      Tieto poplatky predstavujú príjmy za služby v detských jasliach – 2 990 tis. Sk, jedálni dôchodcov – 3 283 tis.Sk, za opatrovateľskú službu – 1 521 tis. Sk, za poskytovanie rekreačných zariadení mesta zamestnancom 53 tis. Sk, príjmy zo stravného v jedálni mestského úradu – 2 441 tis. Sk,  poplatky za odber vody v prímestských častiach Bytčica, Brodno -1 002 tis. sk,  za služby školiaceho strediska mestskej polície – 688 tis. Sk a pod. . 
Zvýšenie poplatkov a platieb z nepriemyselného a náhodného predaja služieb nastalo v bytovom hospodárstve v dôsledku zvýšenia predpisu nájomného u bytov a v dôsledku zvýšenia cien energií a s tým súvisiaceho zvýšenia záloh za služby. Taktiež je  nárast príjmov v dôsledku prijatia nových domov do správy. Spolu predstavujú tieto príjmy sumu vo výške 479 352 tis. Sk.

•	Ďalšie administratívne poplatky a iné poplatky                            11 062 tis. sk

Pri hazardných hrách podľa zákona č. 171/2005 Z. z. o hazardných hrách a o zmene a doplnení niektorých zákonov je povinný prevádzkovateľ odviesť 3 % z výťažku na účet obce, v sídle ktorej sa výťažok dosiahol. 
Plnenie príjmov z výťažkov z lotérií a iných podobných hier v roku 2006 bolo vo výške 4 829 tis. Sk.
Podľa zákona  č. 287/1994 Z.z. o ochrane prírody a krajiny a zákona č.416/2001 Z.z. o prechode niektorých pôsobností štátnej správy na samosprávu   spoločenská hodnota stromov a kríkov  je  príjmom mesta. Príjem z výrubu  drevín bol vo výške  6 144 tis. sk a v plnej výške sa použil na úhradu nákladov na náhradnú výsadbu stromov. 
Poplatok za znečisťovanie ovzdušia predstavuje sumu 89 tis. Sk. Jeho nižšie plnenie bolo najmä  z dôvodu  zmeny vykurovacieho média, čo znižuje počet poplatníkov / zaznamenávame ich pokles hlavne z dôvodu plynofikácie /.

•	Úroky                                                                                                  2 252 tis. Sk

Príjem predstavujú úroky z termínovaných obchodov na medzibankovom trhu a kreditných úrokov z účtov mesta .

•	Ostatné príjmy                                                                                 34 096 tis. Sk

Plnenie príjmov v položke Ostatné bolo k 31.12.2006 vo výške 1 533 tis. Sk. Jedná sa o príjmy z dobropisov, vratiek, trov konania , refundácie,  pod.
Príjmy rozpočtových organizácií – školských zariadení vo výške 32 563 tis. Sk boli poukázané v zmysle zákona č. 431/2002 Z.z. o účtovníctve na účet mesta a následne vrátené týmto zariadeniam na použitie na bežné výdavky.

Tuzemské bežné granty a transfery                                   550 160 tis. Sk 

•	decentralizačná dotácia na prenesený výkon štátnej správy na vedenie matrík vo výške 1 941 tis. Sk,

•	decentralizačná dotácia na prenesený výkon štátnej správy pre školstvo vo výške 223 085  tis. Sk z toho  dotácia na kultúrne poukazy vo výške 672 tis. Sk z Krajského školského úradu v Žiline na vykrytie nákladov súvisiacich s poskytovaním záujmového vzdelávania prostredníctvom vzdelávacích poukazov

•	decentralizačná dotácia  na prenesený výkon štátnej správy na úseku územného rozhodovania a  stavebného poriadku  a ŠFRB vo  výške  3 672 tis. Sk,

•	decentralizačná dotácia  na prenesený výkon štátnej správy na úseku životného prostredia vo výške 534 tis. Sk ( vrátane recyklačného fondu ), pozemných komunikácii vo výške 113 tis. Sk, evidencie obyvateľstva vo výške 426 tis. Sk, 

•	prostriedky poskytnuté na aktivačné práce vo výške 1 369 tis. Sk,

•	transfery poskytnuté mestu na úhradu výdavkov spojených so zabezpečením parlamentných a komunálnych volieb  v roku 2006 vo výške 3 246 tis. Sk,

•	v zmysle investičných zmlúv, ktoré boli uzatvorené medzi Slovenskou republikou a KIA MOTORS a HYUNDAI MOBIS boli v roku 2006 mestu poskytnuté finančné prostriedky určené na regionálny rozvoj mesta Žilina a  na prevádzku spoločností Žilina Invest s.r.o., GOVINVEST I . s.r.o. a GOVINVEST II. s.r.o spolu vo výške 315 102 tis. Sk,

Zahraničné bežné granty                                                      6 005 tis. Sk

•	transfery z prostriedkov Európskej únie – INETERREG REDETRAL IIIc a  Intergrovaný systém odpadového hospodárstva spolu vo výške 6 005 tis. Sk 

Nevyčerpané finančné prostriedky z predchádzajúcich období predstavujú sumu vo výške 135 680 tis. Sk. Ide o prostriedky II.účtovnéhom okruhu – bytového hospodárstva- z predchádzajúcich rokov, prostriedky zo štátneho rozpočtu na prenesené kompetencie štátnej správy na samosprávu ( matrika, stavebný úrad ), prostriedky na regionálny rozvoj ( KIA-HYUNDAI ), ktoré je možné v zmysle rozpočtových pravidiel čerpať do 31.3.2007.

Kapitálové príjmy                                                   987 143 tis.Sk

Príjmy z predaja kapitálových aktív                                   206 401 tis. Sk
      
Predaj kapitálových aktív bol realizovaný na základe uznesení Mestského zastupiteľstva a následných kúpnopredajných zmlúv.
z toho:
-	predaj budov vo výške 60 153 tis. Sk,
-	predaj pozemkov vo výške 132 271 tis. Sk
-	predaj akcií vo výške 6 000 tis. Sk  ( 150 ks akcií mesta )
-	predaj bytov vo výške 7 977 tis. Sk

Tuzemské kapitálové granty a transfery                            568 321 tis. Sk 

•	kapitálový transfer na bytovú výstavbu a s tým súvisiacu technickú vybavenosť vo výške 35 756 tis. Sk, z toho 6 000 tis. na dokončenie 32-triednej ZŠ na sídlisku Hájik,
•	decentralizačná dotácia na prenesený výkon štátnej správy pre školstvo vo výške 48 tis. Sk – projekt INFOVEK,
•	transfer z Fondu národného majetku vo výške 145 tis. Sk,
•	v zmysle investičných zmlúv, ktoré boli uzatvorené medzi Slovenskou republikou a KIA MOTORS a HYUNDAI MOBIS boli v roku 2006 mestu poskytnuté finančné prostriedky určené na výkup pozemkov,  na regionálny rozvoj mesta Žilina, na prevádzku spoločností Žilina Invest s.r.o., GOVINVEST I . s.r.o. a GOVINVEST II. s.r.o., na inú podporu štátu a na výstavbu železničnej prípojky  spolu vo výške 532 372 tis.Sk,

Zahraničné kapitálové granty                                                5 075 tis. Sk

•	transfery z prostriedkov Európskej únie – INETERREG REDETRAL IIIc a  Intergrovaný systém odpadového hospodárstva vo výške 5 075 tis. Sk 

Účelové prostriedky boli v priebehu roku 2006 vyčerpané v súlade so stanoveným účelom použitia a zo strany mesta boli vyúčtovania predložené poskytovateľom. Pri čerpaní týchto prostriedkov  boli dodržané  podmienky  stanovené v uzatvorených zmluvách a rozpisových listoch. Nevyčerpané dotácie budú v zmysle Zákona č. 583/2004 Z.z. o rozpočtových pravidlách územnej samosprávy  použité v roku 2007, prípadne vrátené do ŠR.

Nevyčerpané finančné prostriedky z predchádzajúcich období predstavujú sumu vo výške 207 346 tis. Sk. Ide o prostriedky zo štátneho rozpočtu na výkup pozemkov – kompenzačné doplatky –  a regionálny rozvoj v súvislosti s výstavbou závodu KIA-HYUNDAI. Tieto dotácie je možné v zmysle rozpočtových pravidiel čerpať až do ich úplneho použitia v zmysle príslušných zmlúv.

Príjmové finančné operácie                               238 819 tis. Sk

Tuzemské úvery, pôžičky a návr. finan. výpomoce       228 810 tis. Sk

V roku 2006 boli prijaté úvery v celkovej výške 228 810 tis. Sk nasledovne :
•	investičné úvery zo Štátneho fondu rozvoja bývania na výstavbu nájomných bytov H6,7,8 a E8 na sídlisku Hájik  vo výške 89 844 tis. Sk . 
•	v roku 2005 bol prijatý investičný úver vo výške 110 000  tis. Sk , z toho čerpanie bolo vo výške 61 035 tis. Sk a zostatok úveru vo výške 48 965 tis. Sk bol vyčerpaný v roku 2006. 
•	v roku 2006 bol prijatý úver vo výške 90 000 tis. Sk na splátku istiny  Komunálnych obligácii č.III

Príjmy z ostatných finančných operácií                               10 009 tis. Sk

•	prevody z peňažných fondov mesta – z Fondu rozvoja bývania na splátku istiny a výnosov komunálnych obligácii vo výške  9 516 666,67 Sk a  492 735,76 Sk  ako prevod prostriedkov z predchádzajúcich období zo  spoločného obecného úradu

VÝDAVKY celkom                2 834 827 tis. Sk

Čerpanie výdavkov tak ako i v predchádzajúcich rokoch tak i v priebehu celého roka 2006 bolo usmerňované tvorbou zdrojov. Prednostne boli zabezpečované samosprávne funkcie mesta , splátky úverov a úrokov a tvorba umorovacieho fondu na splátku obligácií. Čerpanie rozpočtu  nepriaznivo ovplyvňovali aj záväzky mesta z predchádzajúceho rozpočtového roka - neuhradené faktúry za práce vykonané v roku 2005.

Nedostatok zdrojov nepriaznivo v roku 2006 ovplyvňoval aj  stav pohľadávok , ktoré predstavovali k 31.12.2006 sumu vo výške 481 481 tis. Sk. Z toho pohľadávky Byttermu a.s.sú vo výške 327 923 tis. Sk.  Pohľadávky za kúpne zmluvy predstavujú celkovú výšku kúpnej ceny, pričom v zmysle zmluvy sú splatné splátkami rozdelenými na viac rokov. 
Záväzky celkom predstavovali sumu 3 030 599  tis. Sk. Z toho 358 700 tis. Sk sú záväzky Byttermu a.s. ako  prijaté zálohové platby od obyvateľstva na úhradu tepla, vody, elektrickej energie, ktoré sú určené na ročné zúčtovanie. Návratná finančná výpomoc zo ŠR na regionálny rozvoj predstavuje 1 356 408 tis. Sk. 
Podrobný prehľad pohľadávok a záväzkov k 31.12.2006 je uvedený v tabuľkovej časti.

Zabezpečovanie úloh v nadväznosti na rozpočet podľa jednotlivých ukazovateľov, činností a organizácií je nasledovné :

Bežné výdavky                                                  1 489 260 tis. Sk

Správa mestského úradu                                              180 586 tis. Sk
výdavky na správu mestského úradu predstavujú predovšetkým výdavky na technicko-administratívne a hospodársko-organizačné zabezpečenie jeho  prevádzky  a to :
-	mzdové náklady a s tým súvisiace odvody
-	energie, spotrebované v budove mestského úradu a v objektoch, ktoré sú v majetku mesta a sú čiastočne v prenájme,telekomunikačné a poštové služby
-	cestovné výdavky – výdavky na tuzemské a zahraničné cesty ( pracovná cesta do Španielska)
-	 na položkách materiál, dopravné je čerpanie nižšie oproti rozpočtu z dôvodu šetrenia finančnými prostriedkami na prevádzku MsÚ
-	údržba – výdavky súvisiace s údržbou výpočtovej techniky, telekomunikačnej techniky a iných prevádzkových strojov a zariadení,opravy kotla, kamerového systému, strešnej krytiny vstupného schodišťa prevádzkové výdavky na   budovy v majetku mesta
-	nájomné – leasing autobusu KAROSA Renault Iliade RTX, leasing štyroch osobných automobilov Citroen, prenájom pozemkov pod erby Mesta Žilina, nájom plynových fliaš do výtvarnej dielne Budatín
-	 ostatné služby –napr. čistenie kanalizácie, odvoz odpadu, viazanie zbierok zákonov, právne služby, znalecké posudky, kolkové známky, služby kuriča, súdne poplatky, poistné za majetok mesta, odmeny na základe dohôd o vykonaní práce, prídel do sociálneho fondu
-	v rámci výdavkov verejnej správy sú zaúčtované aj výdavky v súvislosti s regionálnym rozvojom Mesta ( poskytnutá dotácia zo ŠR), výdavky na projekty financované z prostriedkov Európskej únie spôsobom refundácie alebo predfinancovania, výdavky na prenesené kompetencie na úseku životného prostredia , evidencie obyvateľstva, pozemných komunikácii a školstva.

Matrika                                                                                     1 890 tis. Sk
-	výdavky na prenesený výkon na zabezpečenie činnosti matričného úradu sú v plnej výške financované z poskytnutej účelovej dotácie zo ŠR

Spoločný stavebný úrad a ŠFRB                                         3 788 tis. Sk
-	výdavky na prenesený výkon na zabezpečenie ich činnosti sú v plnej výške financované z poskytnutej účelovej dotácie zo ŠR

Finančná a rozpočtová oblasť                                              10 488 tis. Sk
-	táto oblasť zahŕňa výdavky na finančné vysporiadanie voči príspevkovým organizáciam mesta a to Mestskej krytej plavárne, Športcentra a Mestského divadla za rok 2005 a  Dopravnému podniku mesta Žiliny s. r.o.  za predchádzajúce roky 
-	výdavky súvisiace so zamestnávaním pracovníkov na verejnoprospešné práce 

Transakcie verejného dlhu                                                  53 543 tis. Sk
-	splátky úrokov v zmysle úverových zmlúv
-	tvorba umorovacieho fondu na splátky výnosov z komunálnych obligácií

Civilná obrana                                                                            136 tis. Sk
-	náklady na udržiavanie úkrytov CO pre zachovanie ich účelu 
     (el.energia, nákup žiaroviek, odstraňovanie drobných závad, deratizácia...)

Ochrana pred požiarmi                                                              368 tis. Sk
-	náklady na udržiavanie prevádzkyschopnosti hasičských zbrojníc (nákup špeciálneho materiálu, náklady na pohonné látky, údržba vozidiel PO, poistné, pneumatiky, príspevky na na kultúrne podujatia – Sv. Florián a pod.)

Policajné služby                                                                     34 716 tis. Sk
-	roku 2006 zabezpečovala Mestská polícia úlohy s 90 pracovníkmi pri priemernej mesačnej mzde 23 736 Sk.
 
-	celkové výdavky na zabezpečenie chodu Mestskej polície  (všeobecný materiál, nákup výstrojných a odevných súčastí uniformy), dopravné , na údržbu ( budovy a  dopravných prostriedkov) a ostatné tovary a služby v súvislosti s výkonom služby boli čerpané nižšie oproti predpokladanému rozpočtu

-	plnenie príjmov je v percentuálnom vyjadrení na 103 % , čo je spôsobené vyšším príjmom z pokút a z poplatkov za školiace stredisko od externých študentov. V príjmovej časti rozpočtu došlo k prekročeniu rozpočtu  zvýšeným ukladaním pokút v oblasti dopravy, ktoré súvisia so systémom parkovania v meste.

Jedáleň mestského úradu                                                       2 359 tis. Sk
-	výdavky na zabezpečenie  závodného stravovania (mzdy, energie, nákup potravín.... )
-	tieto výdavky sú kryté vlastnými príjmami

Lesníctvo  - neštátne lesy                                                      1 662 tis. Sk
-	práce vykonané v lesoparku Chrasť – údržba a výrub nežiadúcich drevín, zalesnenie plôch v súlade s Lesným hospodárskym plánom 
-	práce súvisiace s odstraňovaním  kalamity v porastoch ( snehová, veterná, kôrovcová )

Výstavba                                                                                  2 326 tis. Sk

-	výdavky súvisiace s poskytovaním inžinierskej  činnosti, ktorú vykonáva pre mesto Mestský investorský útvar spol.s r.o. (zabezpečoval realizáciu, predprojektovú a projektovú prípravu stavieb ) na základe uzatvorenej mandantnej zmluvy. 
-	Výdavky na investičnú činnosť predstavujú aj náklady spojené so zabezpečením územno-plánovacích podkladov na dopracovanie a schválenie Územného plánu mesta.

Cestná doprava                                                                 108 055 tis. Sk
-	zahŕňa poplatky Žilinskej parkovacej spoločnosti s.r.o. a Nadácií spoločne pre región v zmysle uzatvorených  zmlúv vo výške 25 229 tis. Sk
-	bežný  transfer pre DPMŽ s.r.o. na zabezpečenie prevádzky  mestskej verejnej dopravy vo výške 82 826 tis. Sk, z toho 10 826 tis. Sk v zmysle zmluvy o regionálnom rozvoji (pre potreby závodov KIA-HYUNDAI)

Správa a údržba ciest                                                            59 440 tis. Sk
-	v rámci bežnej údržby  boli realizované služby predovšetkým v opravách porúch a výtlkov vozoviek , dopravného značenia, čistenia  uličných vpustov, údržbe / kosbe / cestnej zelene a údržbe bezpečnostného zariadenia – signalizácie  vrátane elektrickej energie, čistenia komunikácií ako i rekonštrukcii uličných vpustov, náterov zábradlí.  Boli vykonané aj práce, ktoré neboli pôvodne zahrnuté do rozpočtu,ale vzniknuté podmienky si ich žiadali vykonať. 
-	vecné plnenie : rozsah vykonaných prác za rok 2006 je vo výške 57 378 tis. Sk. 

VEREJNOPROSPEŠNÉ  SLUŽBY                                       113 533 tis. Sk
 
Komunálne odpady                                                                                   12 271 tis. Sk

-	v  roku 2006 boli v oblasti nakladania s komunálnymi a drobnými stavebnými odpadmi realizované výkony podľa plánu na rok 2006, s dôrazom na separáciu odpadov, prevenciu proti vzniku nelegálnych skládok odpadov a zabezpečovanie odvozu nadrozmerných odpadov a nebezpečných komunálnych odpadov (elektrické odpady, akumulátory). Dôraz  bol kladený na plnenie povinnosti mesta vyplývajúce zo zákona o odpadoch.
-	oproti plánu sa zvýšili výkony pri odvoze nadrozmerných odpadov na sídliskách a v prímestských častiach a pri cyklickom zbere nebezpečných zložiek komunálnych odpadov – ide o činnosti, ktoré musí podľa zákona o odpadoch mesto zabezpečovať minimálne 2-krát ročne (sezónne – jarné a jesenné „akcie“). V roku 2006 obyvatelia mesta „odovzdávali“ nadrozmerné odpady vo výrazne väčšom množstve ako v predchádzajúcich rokoch (zvýšený počet poskytnutých veľkokapacitných kontajnerov, hlavne pri jesennej „akcii“).

Počet vývozov zrealizovaných v roku 2006 :

         - vývoz veľkokapacitných kontajnerov na mestských cintorínoch v počte 344 ks
         - vývoz veľkokapacitných kontajnerov  v prímestských častiach v počte    329 ks
          - vývoz veľkokapacitných kontajnerov  na skládke v Pov.Chlmci v počte     81 ks

Čistenie miestnych komunikácií                                                              23 194 tis. Sk                                                                                      

       -   realizované práce súvisiace s čistením verejných priestranstiev, schodov a podchodov             

-	jarné čistenie mestských komunikácií po zimnej údržbe
-	umývanie mestských komunikácií 
-	priebežné strojné zametanie mestských komunikácií 
-	 zimnú údržbu vybraných schodísk a verejných priestranstiev 
-	 čistenie autobusových zastávok, podchodov a nadchodov
-	 vývoz malých smetných nádob 
-	čistenie centrálnej mestskej zóny 
-	 ručné zametanie chodníkov a verejných priestranstiev 
-	strojné zametanie chodníkov a verejných priestranstiev 

Verejné osvetlenie                                                                                  32 078 tis. Sk

-	mesto zabezpečovalo  údržbu verejného osvetlenia, údržbu parkových zariadení  výmenu prírezov lavičiek montáž a náter , čistenie a údržbu fontán,údržbu a opravu výlepných tabúľ, údržbu detských zariadení, sociálnych zariadení, ďalej sa vykonávala dodávka piesku do pieskovísk, a pravidelná údržba autobusových čakární a rôzne činnosti spojené s kultúrno-spoločenskými akciami.
-	úhrada elektrickej energie za verejné osvetlenie

Údržba verejnej zelene                                                                            40 457 tis. Sk                    

-	povolené a havárijné výruby stromov, údržba stromoradí, rez živých plotov, kosenie trávnatých plôch a parkov mesta a sídliska Hliny I. - VIII., časti prieťahu, Ľavobrežná a plošné úpravy zelene - výsadba letničiek a mobilná zeleň. 
-	práce spojené s údržbou zelene na základe požiadaviek poslancov mestského zastupiteľstva. 
-	ručný dozber nečistôt 
-	jarné vyhrabávanie trávnikov, úprava a výsadba zelene
-	 vo verejnej mestskej zeleni boli realizované osobitné práce so zameraním na ochranu drevín (ošetrenie postrekom, odstraňovanie náletových burín, úprava kríkov) a s dôrazom na revitalizáciu plôch verejnej sídliskovej zelene (výsadby drevín : Solinky – Dubová ul., Limbová ul., Gaštanová ul., Smreková ul., Vlčince – Hlboká cesta, ul. Vysokoškolákov, Hájik – Petzvalova ul.. Zdrojom prostriedkov je prenesený výkon štátnej správy v ochrane prírody a krajiny (spoločenská hodnota drevín). Získavanie prostriedkov je priebežné, sú vedené na samostatnom účte. 
Cintorínske služby                                                                                       5 533 tis. Sk
-	práce sa týkali bežnej údržby, rozvozu pracovníkov a kosenia 16  cintorínov
-	kalamitné situácie na cintorínoch po veterných smrštiach. 

Zásobovanie vodou                                                                 5 720 tis. Sk
-	výdavky na dodávku vody zo Severoslovenskej vodárenskej spoločnosti a.s. do prímestkých častí Bytčica a Brodno a na vodné a stočné na Mojmírovej ulici, na údržbu a opravy na týchto vodovodoch

Bytterm a.s.                                                                           367 087 tis. Sk
(správa bytového a nebytového fondu mesta)
-	správu bytov vo vlastníctve mesta zabezpečuje Bytterm a.s. na základe mandátnej zmluvy. 
-	k 31.12. 2006 mesto  vlastnilo 270 domov, v ktorých je 1 068 neodpredaných bytov,  97 nebytových priestorov a 40 garáží. 
-	hodnota uvedeného majetku  k 31.12.2006 bola 778 916 tis. Sk.  
-	z vlastníctva majetku predstavuje plnenie príjmov sumu 381 977 tis. Sk , čo predstavuje plnenie na 133 %. Najvyššie plnenie je vykazované v príjmoch z prenájmu bytov vo výške 376 642 tis. Sk -  t.j. na 106 %. 
-	čerpanie výdavkov  bolo podľa skutočných potrieb a v rámci rozpočtu. 
-	pohľadávky  na nájomnom predstavujú  k 31.12.2006 celkom 19 689 tis.Sk. Nárast podĺžnosti je spôsobený nárastom nedoplatku za nájomné a služby. Ich výška je ovplyvnená ešte nevyplatením všetkých preplatkov z nájomného predchádzajúceho roka. Pohľadávky na nájomnom za nebytové priestory  predstavujú  objem 598 tis. Sk
-	záväzky sú vo výške  593 tis. Sk., žiadne nie sú po lehote splatnosti.
-	pohľadávky na nájomnom za nebytové priestory  predstavujú  objem 598 tis. Sk.

Rekreačné a športové služby                                                73 213 tis. Sk
-	výdavky spojené s prevádzkovaním rekreačného zariadenia v Terchovej ( 193 tis. Sk )
-	bežné  transfery príspevkovej organizácií Mestská krytá plaváreň (9 000  tis. Sk )
-	bežné transfery právnickým a fyzickým osobám so športovou činnosťou ( 2 784 tis. Sk) 
           Príspevky boli použité v súlade so Všeobecne záväzným nariadením mesta pre rôzne    športové organizácie a športovcov na zabezpečenie  športovej  činnosti, príp. účasti na rôznych šport. podujatiach .

-	bežný transfer MsHK a.s. (51 500 tis. Sk) 
-	výdavky na energie ( Zimný štadión, tréningová hala – 9 736 tis. Sk )

Kultúrne služby                                                                    22 0179 tis. Sk
-	bežný transfer príspevkovej organizácií Mestské divadlo (14 698 tis. Sk )
-	bežné transfery právnickým a fyzickým osobám s kultúrnou činnosťou ( 3 822 tis. Sk )
-	výdavky na prevádzku kultúrnych domov ( 389 tis. Sk )
-	výdavky na kultúrnu činnosť organizovanú mestom – prevádzka mestského rozhlasu, účinkovanie speváckeho zboru Máj, účasť na rôznych obradoch – jubileá, pohreby...... ( 805 tis. Sk )

Mesto Žilina v roku 2006 organizovalo alebo sa spolupodieľalo na organizovaní  mnohých kultúrnych podujatí. K najvýznamnejším patria :

•	Staromestské slávnosti. - XIII. ročník, 
•	ŽILINSKÁ SVÄTOJÁNSKA NOC - III. Medzinárodný festival otvoreného divadla
•	KULTÚRNE LETO
•	Carneval Slovakia Žilina - Žilinský festival fašiangových masiek. - III. ročník. - Fašiangový karnevalový sprievod, detské karnevaly, výstavy, koncerty, stánky, atď. 
•	Oslavy sviatku Sv. Floriána - patróna hasičov. - 131. výročie založenia Dobrovoľného hasičského zboru Mesta Žilina
•	CYRILOMETODSKÉ DNI v Terchovej. - Venované Sv. Cyrilovi a Metodovi
•	JÁNOŠÍKOVÉ DNI V TERCHOVEJ. - 44. ročník Medzinárodného folklórneho festivalu.
•	JAŠIDIEĽŇA - 17. Medzinárodný festival tvorivosti a fantázie ľudí s postihnutím i bez postihnutia
•	ŽilinskÉ dni zdravia  -  III. ročník. 
•	Svetový deň cestovného ruchu.
•	Žilinský literárny festival. -  III. ročník. - Týždeň literatúry, hudby, divadla a filmu.
•	MIKULÁŠ 2007, Žilinské Vianoce, Vianočné trhy. 
•	Legenda o zbojníkovi. - Mikulášsky speciál
•	IV. Žilinský bál , X. Reprezentačný ples divadelníkov

Mnohé akcie boli organizované v spolupráci so Žilinským samosprávnym krajom, Maticou slovenskou, ŠKO, Mestským divadlom a inými inštitúciami.

Náboženské služby                                                                   215 tis. Sk 
-	bežné transfery náboženským organizáciam ( predovšetkým charita )

Predškolská výchova – detské jasle                                    13 782 tis. Sk
-	mesto má vo svojom majetku a prevádzkuje  tri zariadenia detských jaslí, ktoré sú  okrem bežnej činnosti zamerané aj na zdravotnú starostlivosť - očná, dietetická, rehabilitačná a na liečbu ochorení dýchacích ciest
-	v čerpaní sú zahrnuté výdavky súvisiace s prevádzkou týchto zariadení a to predovšetkým mzdové výdavky, výdavky na energie, na nákup materiálu a služieb (nové interiérové vybavenie – detské postieľky, výmena opotrebovaných kuchynských zariadení), na údržbu budovy a vnútorných zariadení ( nutná oprava strechy v DJ Hliny II, nakoľko do zariadenia zatekalo – havarijný stav ) .
-	využitie detských jaslí za rok 2006 bolo na 102,53  % a priemerný počet zapísaných detí v tomto roku bol 173 detí.
-	príjmy za ošetrovné a stravné za rok 2006  boli vo výške 2 992 tis. Sk

Staroba – jedáleň dôchodcov, kluby dôchodcov                  6 186 tis. Sk
-	mesto prevádzkuje jedáleň pre dôchodcov na Vlčincoch a klub dôchodcov v Strážove.
-	v čerpaní sú zahrnuté výdavky súvisiace s prevádzkou týchto zariadení a to predovšetkým mzdové výdavky, výdavky na energie, na nákup materiálu a služieb (interiérové vybavenie), na údržbu budovy a vnútorných zariadení.
-	nižšie plnenie príjmov za rok 2006 ( 3 283 tis. Sk ) je z dôvodu rekonštrukcie jedálne na Vlčincoch

Ďalšie sociálne služby – opatrovateľské služby                 15 021 tis. Sk
-	na území mesta poskytuje opatrovateľskú starostlivosť 139 opatrovateliek pre cca 550 občanov
-	rozhodujúcimi výdavkovými položkami sú mzdy opatrovateliek a z nich vyplývajúcimi výdavkami na odvody, ďalej výdavky na tovary a služby, dopravné.
-	nižšie plnenie príjmov za rok 2006 ( 1 521 tis. Sk ) je z dôvodu rekonštrukcie jedálne dôchodcov na Vlčincoch , čo spôsobilo nižší počet rozvezených obedov

Dávky sociálnej pomoci                                                         681 tis. Sk
-	výdavky na financovanie služieb pre sociálne odkázaných občanov 
      ( pohreby)
-	príspevky v hmotnej núdzi na základe individuálneho posúdenia

Vzdelávanie                                                                         394 967 tis. Sk

- bežné výdavky na činnosť školských zariadení na území Mesta Žilina na prenesené aj originálne kompetencie sú podrobne rozpracované v tab. č. 14-16.

––––––––––––––––––––––––––––––––––––––––––––––––––––––––––––––––––––––

Príspevké organizácie Mesta Žilina :

Mestská krytá plaváreň                                                       9 000 tis. Sk

-	príspevková organizácia Mesta Žilina 
-	skončila schodkom hospodárenia  vo výške 1 669 tis. Sk. 
-	Najväčší dopad na hospodársky výsledok má skutočnosť že, celkový príspevok bol poskytnutý len vo výške  9 000 tis. Sk na bežné a 65 tis.Sk na kapitálové výdavky, čo predstavuje  60,73 % z ročného rozpočtu. Najpodstatnejšiu časť materiálových nákladov tvoria náklady  na energie, ktoré boli čerpané v roku 2006 v celkovej výške  8 224 tis. Sk.   Náklady  na údržbu boli vynaložené v celkovej výške 164 tis. Sk – údržba bazénov, sauny a pod. 
-	vlastné príjmy boli plnené na 102 %.
-	Pohľadávky celkom k 31.12 2006 sú vo výške  904 tis. Sk  a záväzky sú vo výške 1 916 tis. Sk.
Z dôvodu nižšie poskytnutého príspevku v roku 2006 v rámci finančného vysporiadania navrhujeme stratu vykryť v plnom rozsahu z rozpočtu mesta v roku 2007.

Mestské divadlo                                                                  15 687 tis. Sk 

-	príspevková organizácia Mesta Žilina 
-	v roku 2006 skončilo MD prebytkom hospodárenia vo výške  14 tis. Sk.
-	Mesto Žilina poskytlo okrem dotácie na prevádzku aj účelové dotácie, a to za kultúrne poukazy z Ministerstva kultúry SR vo výške 673 tis.Sk a na konkrétne kultúrne akcie vo výške 550 tis. Sk ( Kultúrne leto, Mikuláš, FS Rozsutec)
-	Mestskému divadlu boli poskytnuté aj dotácie priamo od iných inštitúcii vo výške 490 tis. sk
-	kladný hospodársky výsledok bol dosiahnutý vyšším počtom odohraných predstavení a podujatí konaných v mestskom divadle  / 322 predstavení / a väčším počtom návštevníkov / 116 202 osôb /.
Zisk navrhujeme vysporiadať ako príjem do rezervného fondu v roku 2007.

Dopravný podnik mesta Žiliny s.r.o.                                   82 826 tis. Sk

-	v roku 2006 skončil so schodkom hospodárenia vo výške 6 131 tis. Sk, ktorý vyplýva z  neposkytnutej dotácie vo výške 8 000 tis. Sk z rozpočtu mesta na prevádzku mestskej verejnej dopravy v rozsahu plánu. Plánovaná dotácia z mesta bola na rok 2006 výške 80 000 tis. Sk , skutočne poskytnutá len vo výške 72 000 tis. Sk.
-	Dopravnému  podniku mesta Žiliny s.r.o. bola poskytnutá prostredníctvom Mesta Žilina bežná dotácia zo štátneho rozpočtu SR v súvislosti s prepravou  zamestnancov závodu KIA-HYUNDAI vo výške 10 826 tis. Sk
-	vlastné príjmy predstavovali sumu vo výške 166 171 tis.Sk, tržby z mestskej hromadnej dopravy boli splnené na 98 %, tržby z podnikateľských aktivít boli  splnené priemerne na 95 % (k zníženiu došlo z dôvodu  nižšieho počtu opráv autobusov SAD , ktoré si opravy vykonávajú vo vlastnej réžii).
-	čerpanie nákladov sa podarilo dodržať podľa prijatého plánu a to vo výške 255 128 tis. Sk, pričom výdavky na opravy, údržbu, materiál a mzdy boli použité  v súlade s rozpočtom
-	 pohľadávky  k 31.12.2006 celkom sú vo výške  84 060 tis. Sk , z toho pohľadávka mesta je vo výške 56 400 tis. Sk a pohľadávky  z  obchodného  styku  sú vo výške 8 984 tis. Sk 
-	 záväzky k 31.12.2006 sú 81 590 tis. Sk, z toho dlhodobé 41 423 tis. Sk a krátkodobé 29 428 tis.Sk
Výkonové ukazovatele boli plnené nasledovne :  
-	ubehnuté vozokilometre  3 602 , čo predstavuje v porovnaní s rokom 2005 pokles indexom 99,0 %, 
-	ubehnuté miestokilometre boli 415 957 tis. mkm , čo v porovnaní s rovnakým obdobím minulého roka predstavuje nárast indexom 102,9 %, 
-	prepravených osôb bolo 14 666 tis.osôb , čo predstavuje pokles indexom 93,9 %

Kapitálové výdavky                                           500 257 tis. Sk 

Správa mestského úradu                                             185 412 tis. Sk
-	výdavky vynaložené na nákup komponentov výpočtovej techniky (softver, osobné počítače), výrobu a osadenie informačných tabúľ pred budovou MsÚ, telekomunikačnej techniky, nákladného automobilu pre potreby Mestského divadla, navigačného systému do autobusu vo vlastníctve mesta, 
-	za práce vykonané na kamerovom systéme mesta vo výške 1 061 tis. Sk
- spolufinancovanie zriadenia medzinárodnej linky Žilina-Praha vo výške 5 000 tis.       Sk
-	výdavky na výkup pozemkov v zmysle zmluvy medzi MH SR a Mestom Žilina v súvislosti s investíciou KIA-HYUNDAI

Cestná doprava                                                                      8 232 tis. Sk
-	kapitálová dotácia DPMŽ s.r.o. vo výške 8 232 tis. Sk z rozpočtu mesta z roku 2006 bola použitá na zabezpečenie generálnych opráv autobusov a trolejbusov

Mestská krytá plaváreň                                                            65 tis. Sk
-	kapitálový transfer bol poskytnutý vo výške 65 tis. Sk a použitý na nákup výpočtovej techniky

Mestské divadlo                                                                        499 tis. Sk

-	kapitálový transfer bol použitý na nákup a montáž  elektrickej brány do dvora MD, 2x basového boxu do sály MD, na nákup sušičky na prádlo, na dokončenie skladu divadelných kulís .

Predškolská výchova – detské jasle                                       136 tis. Sk
-	kapitálové výdavky  na nákup kuchynského zariadenia – sporák, kuchynský robot  v detských jasliach na ul. A. Kmeťa
      
Vzdelávanie                                                                          5 197 tis. Sk
-	kapitálové výdavky na zaobstaranie kuchynských zariadení do školských jedálni, na nákup kopírovacích prístrojov a na rekonštrukciu kúrenia v MŠ Hájik.

Investičná výstavba – konkrétne investičné akcie sú súčasťou tabuľkovej časti správy

Finančné operácie                                                845 310 tis. Sk 

Správa mestského úradu                                                   805 310 tis. Sk
-	do výdavkových finančných operácií sú zahrnuté výdavky na položke 814 – účasť na majetku v zmysle zmlúv medzi MH SR, MF SR a Mestom Žilina  o poskytovaní účelových dotácií v súvislosti s výstavbou závodu KIA-HYUNDAI

Cestná doprava                                                                     40 000 tis. Sk

-	účelová kapitálová dotácia poskytnutá ako vklad na kapitálové fondy – účasť na majetku vo výške 40 000 tis. Sk  Dopravnému podniku Mesta Žiliny s.r.o na nákup nových 3 ks autobusov v zmysle zmluvy o regionálnom rozvoji  v súvislosti s prepravou  zamestnancov závodu KIA-HYUNDAI

Splátky úverov                                                                    131 546 tis. Sk

- boli zabezpečované v súlade s uzatvorenými úverovými zmluvami.
Podrobne sú jednotlivé úvery rozpracované v tabuľkovej časti – tab.č.5

Finančné vysporiadanie :

-	strata príspevkových organizácií – konkrétne Mestskej krytej plavárne -  za rok 2006 po finančnom vysporiadaní predstavuje čiastku 1 669 tis.Sk. Na základe  prehodnotenia výsledku hospodárenia  navrhujeme stratu príspevkovej organizácie vykryť v plnej výške
-	prebytok hospodárenia Byttermu a.s. za rok 2006 vo výške 93 824 607,97 Sk navrhujeme ponechať na výdavky bytového hospodárstva – II.účtovný okruh